CELEX: 32009R1140
Language: et
Date: 2009-11-20 00:00:00
Title: Nõukogu määrus (EÜ) nr 1140/2009, 20. november 2009 , millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)

27.11.2009   
            
            
               ET
            
            
               Euroopa Liidu Teataja
            
            
               L 312/4
            
         
      NÕUKOGU MÄÄRUS (EÜ) nr 1140/2009,
   20. november 2009,
   millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust (1)
   
   ning arvestades järgmist:
   
               (1)
            
            
               Ühenduse piimatootmise ümberkorraldamiseks antakse määruse (EÜ) nr 1234/2007 (2) artikli 75 lõike 1 punktiga a liikmesriikidele võimalus maksta hüvitist tootjatele, kes kogu piimatootmisest või osast sellest lõplikult loobuvad, ning suunata sel teel vabanevad individuaalsed kvoodid riiklikku reservi.
            
         
               (2)
            
            
               Vajaliku ümberkorraldamise täiendavaks soodustamiseks tuleks piimatootjate poolt vastavalt määruse (EÜ) nr 1234/2007 artikli 78 lõikele 1 makstav kvoodiületamise tasu arvutada artikli 75 lõike 1 punkti a kohaselt väljaostetud kvootide võrra vähendatud riikliku kvoodi alusel tingimusel, et kõnealused vabanevad kvoodid jäävad asjaomasel kvoodiaastal riiklikku reservi.
            
         
               (3)
            
            
               Arvestades seda, et sektori täiendavaks ümberkorraldamiseks on vaja tugevdada rahastamisvahendeid, tuleks liikmesriikidel lubada samal ümberkorraldamise eesmärgil kasutada uue arvutusmeetodi alusel kogutud lisaraha.
            
         
               (4)
            
            
               Meetme vajalikul määral piiramiseks tuleks kõnealust arvutusmeetodit kohaldada ajutiselt 1. aprillil 2009 ja 1. aprillil 2010 algaval 12kuulisel perioodil ning üksnes piimatarnete suhtes.
            
         
               (5)
            
            
               Määruse (EÜ) nr 1234/2007 artiklis 186 on sätestatud, et komisjon võib võtta vajalikud meetmed olukordades, kus siseturuhindade tõus või langus häirib teatavate põllumajandustoodete turgu. Piim ja piimatooted ei ole siiski kõnealuse artikliga hõlmatud.
            
         
               (6)
            
            
               Võttes arvesse tõsiseid raskusi ja suurenevat hinnakõikumist piimaturul, on asjakohane laiendada määruse (EÜ) nr 1234/2007 artikli 186 reguleerimisala piimale ja piimatoodetele, et komisjon saaks turuhäirete puhul paindlikult ja kiiresti reageerida.
            
         
               (7)
            
            
               Seepärast tuleks määrust (EÜ) nr 1234/2007 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1234/2007 muudetakse järgmiselt:
   
               1)
            
            
               artiklit 78 muudetakse järgmiselt:
               
                           a)
                        
                        
                           lõike 1 järele lisatakse lõige 1a:
                           „1a.   Erandina lõike 1 esimesest lõigust tuleb 1. aprillil 2009 ja 1. aprillil 2010 algava 12kuulise perioodi jooksul tehtud tarnetega seoses tasuda kvoodiületamise tasu piima eest, mida on turustatud üle II alajaotise kohaselt kehtestatud riikliku kvoodi, mida on vähendatud vabanenud individuaalsete tarnekvootide võrra, mis on suunatud riiklikku reservi vastavalt artikli 75 lõike 1 punktile a alates 30. novembrist 2009, kus neid hoitakse kuni asjaomase 12kuulise ajavahemiku 31. märtsini.”;
                        
                     
                           b)
                        
                        
                           lõike 2 järele lisatakse lõige 2a:
                           „2a.   Lõike 1a ja lõike 1 esimese lõigu kohaldamisest tuleneva kvoodiületamise tasu summa vahet kasutab liikmesriik piimasektori ümberkorraldusmeetmete rahastamiseks.”;
                        
                     
         
               2)
            
            
               artiklisse 79 lisatakse järgmine lõik:
               „1. aprillil 2009 ja 1. aprillil 2010 algava 12kuulise perioodi eest ning seoses tarnetega jaotatakse kvoodiületamise tasu vastavalt artiklitele 80 ja 83 täielikult tootjate vahel, kes on ületanud artikli 78 lõike 1a kohaldamisel kehtestatud riiklikku kvooti.”;
            
         
               3)
            
            
               artikli 186 punkt a asendatakse järgmisega:
               
                           „a)
                        
                        
                           suhkru-, humala-, veise- ja vasikaliha, piima ja piimatoodete, kitse- ja lambalihasektori toodete kohta, kui nende toodete hinnad ühenduse turul oluliselt tõusevad või langevad;”.
                        
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2009
      
         
            Nõukogu nimel
         
         
            eesistuja
         
         E. ERLANDSSON
         
      
   
   
      (1)  22. oktoobri 2009. aasta arvamus (Euroopa Liidu Teatajas seni avaldamata).
   
      (2)  ELT L 299, 16.11.2007, lk 1.